ddrg/super_eurlex huggingface dataset:
Úradný vestník L 196 , 24/07/1997 S. 0056 - 0057



Nariadenie Komisie (ES) č. 1434/97 z 23. júla 1997, ktorým sa mení a dopĺňa nariadenie (ES) č. 1267/94 uplatňujúce dohody medzi Európskou úniou a tretími krajinami o vzájomnom uznávaní určitých liehovín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1576/89 z 29. mája 1989 určujúce všeobecné pravidlá ohľadne definície, opisu a balenia liehovín [1], ktoré bolo naposledy zmenené Aktom o pristúpení Rakúska, Fínska a Švédska a predovšetkým so zreteľom na jeho článok 11, keďže Európska únia podpísala dohodu so Spojenými štátmi mexickými o vzájomnom uznávaní a ochrane označení v sektore liehovín a keďže táto dohoda zabezpečuje v Európskej únii uplatnenie opatrení potrebných na zabezpečenie ochrany mexických označení; keďže sa uvedeným výrobkom majú zabezpečiť garancie určené v dohode s ohľadom na kontrolu a ochranu, tieto sa musia pridať do zoznamu výrobkov spadajúcich pod dohody uzatvorené zo strany Európskej únie, ktorý je uvedený v prílohe k nariadeniu Komisie (ES) č. 1267/94 z 1. júna 1994, ktorá uplatňuje dohody medzi Európskouúniou a tretími krajinami o vzájomnom uznávaní určitých liehovín [2]; keďže opatrenia zabezpečené v tomto nariadení sú v súlade s názorom Výkonného výboru pre liehoviny, PRIJALA TOTO NARIADENIE: Článok 1 Príloha k nariadeniu (EK) č. 1267/84 sa týmto dopĺňa o informácie určené v prílohe k tejto smernici. Článok 2 Toto nariadenia nadobúda účinnosť siedmy deň po jeho zverejnení v Úradnom vestníku Európskych spoločenstiev. Toto nariadenie je záväzné v celosti a je priamo uplatniteľné vo všetkých členských štátoch. V Bruseli 23. júla 1997 Za Komisiu Franz Fischler člen Komisie [1] Ú. v. ES L 160, 12.6.1989, s. 1. [2] Ú. v. ES L 138, 2.6.1994, s. 7. -------------------------------------------------- PRÍLOHA Opis výrobku | Krajina pôvodu | Tequila | Spojené štáty mexické | Mezcal | Spojené štáty mexické | --------------------------------------------------
Úradný vestník L 202 , 30/07/1997 S. 0035 - 0035



Nariadenie Komisie (ES) č. 1495/1997 z 29. júla 1997, ktorým sa stanovujú osobitné opatrenia odlišné od nariadenia (EHS) č. 3719/88 v odvetví hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 2222/96 [2], najmä na jeho článok 13 ods. 12, keďže nariadenie Komisie (EHS) č. 3719/88 [3], naposledy zmenené a doplnené nariadením (ES) č. 1404/97 [4], stanovuje spoločné podrobné pravidlá na uplatňovanie systému povolení na vývoz a dovoz a osvedčení o stanovení poľnohospodárskych výrobkov vopred; keďže nariadenie Komisie (ES) č. 1445/95 [5], v znení nariadenia (ES) č. 266/97 [6], stanovuje pravidlá na uplatňovanie povolení na vývoz a dovoz v odvetví hovädzieho a teľacieho mäsa; keďže v dôsledku výskytu BSE v Írsku prijali egyptské úrady, vzhľadom na vývoz hovädzieho a teľacieho mäsa z Írska, také zdravotné opatrenia, ktoré vážne poškodili ekonomické záujmy vývozcov a keďže tento stav nepriaznivo ovplyvnil možnosti vývozu, ktoré stanovuje nariadenie (EHS) č. 3719/88; keďže je preto nevyhnutné obmedziť negatívne následky prijatím osobitných opatrení, aby bolo možné regulovať vývozy, ktoré sa neukončili vzhľadom na spomenuté okolnosti; keďže opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENE: Článok 1 1. Toto nariadenie sa vzťahuje na výrobky, ktoré patria do kategórie 3 uvedenej v prílohe III k nariadeniu (ES) č. 1445/95, pre ktoré boli povolenia na vývoz s označením "Egypt" v časti 7 vydané v Írsku v období od 30. októbra 1996 do 31. decembra 1996. 2. Toto nariadenie sa uplatňuje len vtedy, ak dotknutí vývozcovia predložia príslušným orgánom dôveryhodný dôkaz, že nemohli zrealizovať vývoz v dôsledku zdravotných opatrení, ktoré prijali orgány tretích krajín miesta určenia. Článok 2 Povolenia na vývoz vydané v období medzi 30. októbrom 1996 a 31. decembrom 1996 podľa nariadenia (ES) č. 1445/95 sa na žiadosť ich držiteľov vyhlásia za neplatné a uvoľnia sa príslušné záruky. Článok 3 Írsko oznámi každý štvrtok počet výrobkov, na ktoré sa počas predchádzajúceho týždňa uplatnilo opatrenie článku 2, pričom uvedie dátum vydania povolení. Článok 4 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. júla 1997 Za Komisiu Franz Fichler člen Komisie [1] Ú. v. ES L 148, 28.6.1968, s. 24. [2] Ú. v. ES L 296, 21.11.1996, s. 50. [3] Ú. v. ES L 331, 2.12.1988, s. 1. [4] Ú. v. ES L 194, 23.7.1997, s. 5. [5] Ú. v. ES L 143, 27.6.1995, s. 35. [6] Ú. v. ES L 45, 15.2.1997, s. 1. --------------------------------------------------
Úradný vestník L 260 , 23/09/1997 S. 0011 - 0011



Nariadenie Komisie (EHS) č. 1826/97 z 22. septembra 1997, ktorým sa upravujú číselné znaky kombinovanej nomenklatúry určitých produktov uvedených v článku 1 nariadenia Rady (ES) č. 1577/96 zavádzajúceho špecifické opatrenia pre určité zrnové strukoviny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva so zreteľom na nariadenie Rady (EHS) č. 234/79 z 5. februára 1979 o postupe pri upravovaní nomenklatúry Spoločného colného sadzobníka používanej pre poľnohospodárske produkty [1], naposledy zmenené a doplnené nariadením (ES) č. 3290/94 [2], a najmä na jeho článok 2, keďže nariadenie Komisie (ES) č. 1734/96 z 9. septembra 1996, ktorým sa zmenila a doplnila príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [3], vykonalo určité zmeny a doplnky k nomenklatúre strukovín; keďže nariadenie Rady (ES) č. 1577/96 [4] by sa malo následne upraviť; keďže opatrenia uvedené v tomto nariadení sú v súlade so stanoviskom Spoločného riadiaceho výboru pre obilniny, oleje a tuky a sušené krmivá, PRIJALA TOTO NARIADENIE: Článok 1 Článok 1 písm. a) a písm. b) nariadenia (EHS) č. 1577/96 sa týmto nahrádza týmto: "a) šošovica, iná ako určená na siatie, na ktorú sa vzťahuje číselný znak KN ex07134000; b) cícer, iný ako určený na siatie, na ktorý sa vzťahuje číselný znak KN ex07132000;" . Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. septembra 1997 Za Komisiu Franz Fischler člen Komisie [1] Ú. v. ES L 34, 9.2.1979, s. 2. [2] Ú. v. ES L 349, 31.12.1994, s. 105. [3] Ú. v. ES L 238, 19.9.1996, s. 1. [4] Ú. v. ES L 206, 30.7.1996, s. 4. --------------------------------------------------
Úradný vestník L 265 , 27/09/1997 S. 0026 - 0027



Nariadenie Komisie (ES) č. 1875/97 z 26. septembra 1997, ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na zmluvu o založení Európskych spoločenstiev, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením (ES) č. 1068/97 [2], najmä na jeho článok 6 (3) a (4), keďže, na základe článku 5 nariadenia (EHS) č. 2081/92 členské štáty zaslali Komisii prihlášky na zápis určitých názvov ako zemepisných označení alebo označení pôvodu; keďže sa ukázalo, na základe článku 6 (1) uvedeného nariadenia, že tieto prihlášky spĺňajú všetky požiadavky a najmä, že všetky údaje požadované podľa článku 4 boli uvedené; keďže po uverejnení predmetných názvov v Úradnom vestníku Európskych spoločenstiev [3] nebola vznesená žiadna námietka voči Komisii podľa článku 7 daného nariadenia; keďže predmetné názvy by sa z toho dôvodu mali zapísať do "Registra chránených označení pôvodu a chránených zemepisných označení" a mali by sa chrániť v celom spoločenstve ako zemepisné označenia alebo označenia pôvodu, PRIJALA TOTO NARIADENIE: Článok 1 Názvy uvedené v prílohe k tomuto nariadeniu sa týmto pridávajú k prílohe nariadenia Komisie (ES) č. 2400/96 [4] a na základe článku 6 (3) nariadenia (EHS) č. 2081/92 sa zapisujú do "Registra chránených označení pôvodu a chránených zemepisných označení" ako chránené zemepisné označenia (CHZO) alebo chránené označenia pôvodu (CHOP): Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. septembra 1997 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 24, 24. 1. 1997, s. 2. [4] Ú. v. ES L 327, 18. 12. 1996, s. 11. -------------------------------------------------- PRÍLOHA PRODUKTY URČENÉ NA SPOTREBU PRE ĽUDÍ, UVEDENÉ V PRÍLOHE II K ZMLUVE Mäsové výrobky: PORTUGALSKO: - Lombo Branco de Portalegre (CHZO) - Lombo Enguitado de Portalegre (CHZO) - Painho de Portalegre (CHZO) - Cacholeira Branca der Portalegre (CHZO) - Chourico Mouro de Portalegre (CHZO) - Linguica de Portalegre (CHZO) - Morcela de Assar de Portalegre (CHZO) - Morcela de Cozer de Portalegre (CHZO) - Farinheira de Portalegre (CHZO) - Chourico de Portalegre (CHZO) --------------------------------------------------
Úradný vestník L 304 , 07/11/1997 S. 0001 - 0002



Nariadenie Rady (ES) č. 2205/97 z 30. októbra 1997, ktorým sa mení a dopĺňa nariadenie (EHS) č. 2847/93 zriaďujúce kontrolný systém spoločnej politiky rybolovu RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže v súlade s článkom 19d nariadenia (EHS) č. 2847/93 [4] musí Rada rozhodnúť okrem iného o opatreniach na podávanie správ o úlovkoch; keďže článok 7 (4) nariadenia Rady (ES) č. 685/95 z 27. marca 1995 o riadení výlovu rýb týkajúcich sa určitých rybolovných oblastí a zdrojov spoločenstva [5] stanovuje, že členské štáty musia podniknúť potrebné kroky a uložiť plavidlám, ktoré plávajú pod ich vlajkami, povinnosť od dátumu zavedenia — najneskôr od 1. januára 1998 — infraštruktúry spoločenstva pre riadenie údajov o úlovkoch rýb vo vodách spoločenstva podávať pri vstupe do oblasti a pri odchode z nej prehlásenie o úlovkoch, ktoré vezú na palube; keďže je potrebné prijať vykonávacie ustanovenia pre podávanie správy známej ako "správa o výlove"; keďže, ak systém spoločenstva pre satelitný dohľad nad plavidlami zabezpečuje, že informácie vysielané z rybárskych plavidiel prijímajú členské štáty, pod ktorých vlajkami plavidlá plávajú a, ak je to vhodné, aj pobrežné členské štáty, malo by sa prijať opatrenie, aby sa tento systém využíval aj pre oznamovanie úlovkov; keďže by sa podľa toho malo zmeniť a doplniť nariadenie (EHS) č. 2847/93, PRIJALA TOTO NARIADENIE: Článok 1 Nariadenie (EHS) č. 2847/93 sa týmto mení a dopĺňa takto: 1. K článku 19b (1) sa dopĺňa táto odrážka: "— úlovok uložený na palube podľa druhov v kilogramoch živej váhy."; 2. K článku 19b sa dopĺňa tento odsek: "4. V súlade s postupom ustanoveným v článku 36 sa musia prijať podrobné pravidlá pre uplatňovanie tohto článku."; 3. V článku 19c (1) sa za slová "ďalekopisom" dopĺňa text: "prostredníctvom VMS,"; 4. Článok 19d sa nahrádza takto: "Článok 19d Členské štáty prijmú potrebné opatrenia, ktorými zabezpečia, že správy o výlove prijímané podľa článkov 19b a 19c sa budú zaznamenávať vo forme snímateľnej počítačom."; 5. Dopĺňa sa tento článok: "Článok 19j Kvôli zabezpečeniu rešpektovania povinností ustanovených v článkoch 19b, 19c a 19e musí každý členský štát vykonávať krížovú kontrolu a overovať údaje vyplývajúce z týchto povinností." Článok 2 Toto nariadenie nadobúda účinnosť 1. januára 1998. Bude sa uplatňovať od 1. júla 1998. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 30. októbra 1997. Za Radu predseda F. Boden [1] Ú. v. ES C 188, 22.7.1995, s. 8. [2] Ú. v. ES C 269, 16.10.1995, s. 221. [3] Ú. v. ES C 18, 22.1.1996, s. 102. [4] Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 686/97 (Ú. v. ES L 102, 19.4.1997, s. 1). [5] Ú. v. ES L 71, 31.3.1995, s. 5. --------------------------------------------------
Úradný vestník L 331 , 03/12/1997 S. 0003 - 0004



Nariadenie Komisie (ES) č. 2396/97 z 2. decembra 1997, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov [1] a potravín, naposledy zmenené a doplnené nariadením Komisie (ES) č. 1068/97 [2], a najmä na jeho článok 6 ods.3 a 4, keďže v súlade s článkom 5 nariadenia (EHS) č. 2081/92 členské štáty zaslali Komisii prihlášku na zápis určitých názvov ako zemepisných označení alebo označení pôvodu; keďže v súlade s článkom 6 ods.1 tohto nariadenia sa ukázalo, že prihlášky spĺňajú všetky požiadavky nariadenia a najmä skutočnosť, že obsahujú všetky podrobnosti stanovené v jeho článku 4; keďže po uverejnení názvu uvedeného v prílohe k tomuto nariadeniu v Úradnom vestníku Európskych spoločenstiev [3] Komisii neboli vznesené žiadne námietky v zmysle článku 7 tohto nariadenia; keďže tento názov by mal byť z tohoto dôvodu zapísaný do Registra chránených označení pôvodu a chránených zemepisných označení, a teda chránený ako zemepisné označenie v celom spoločenstve, PRIJALA TOTO NARIADENIE: Článok 1 Názov uvedený v prílohe sa týmto dopĺňa k prílohe k nariadeniu Komisie (ES) č. 2400/96 [4] a zapisuje do Registra chránených označení pôvodu a chránených zemepisných označení ako chránené zemepisné označenie (CHZO), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. decembra 1997 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 109, 8.4.1997, s. 5. [4] Ú. v. ES L 327, 18.12.1996, s. 11. -------------------------------------------------- PRÍLOHA VÝROBKY UVEDENÉ V PRÍLOHE II K ZMLUVE ES URČENÉ NA ĽUDSKÚ SPOTREBU Čerstvé mäso a vnútornosti: PORTUGALSKO: - Borrego do Baixo Alentejo (CHZO) --------------------------------------------------
Úradný vestník L 351 , 23/12/1997 S. 0018 - 0018



Nariadenie Rady (ES) č. 2600/97 z 19. decembra 1997, ktorým sa mení a dopĺňa nariadenie (ES) č. 3094/95 o podpore lodného staviteľstva RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej články 92 ods. 3 písm. c), 94 a 113, so zreteľom na návrh Komisie, so zreteľom na stanovisko Európskeho parlamentu [1], keďže dohoda o zachovaní obvyklých súťažných podmienok v odvetví stavby a opráv obchodných lodí, ktorá bola v rámci Organizácie pre hospodársku spoluprácu a rozvoj (OECD) [2] uzatvorená medzi Európskym spoločenstvom a niektorými tretími krajinami, dosiaľ nenadobudla účinnosť; keďže nariadenie Rady (ES) č. 3094/95 z 22. decembra 1995 o podpore lodného staviteľstva [3] dosiaľ nenadobudlo účinnosť; keďže podľa článku 10 nariadenia (ES) č. 3094/95 dočasne platia príslušné ustanovenia smernice Rady 90/684/EHS z 21. decembra 1990 o podpore lodného staviteľstva [4], a to až dovtedy, kým nenadobudne účinnosť dohoda OECD, najneskôr však do 31. decembra 1997; keďže nadobudnutie účinnosti dohody OECD je naďalej neisté a možno sa posunie na čas po 31. decembri 1997, Rada musí prijať vhodné opatrenia až do rozhodnutia o možnej novej úprave podpory lodného staviteľstva; keďže nariadenie (ES) č. 3094/95 by sa preto malo zmeniť a doplniť, PRIJALA TOTO NARIADENIE: Článok 1 "Až do nadobudnutia účinnosti uvedenej dohody, najneskôr však do 31. decembra 1998, platia príslušné ustanovenia smernice 90/684/EHS." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je uplatniteľné vo všetkých členských štátoch. V Bruseli19. decembra 1997 Za Radu predseda F. Boden [1] Stanovisko zo 17. decembra 1997 (ešte nebolo uverejnené v úradnom vestníku). [2] Ú. v. ES C 375, 30.12.1994, s. 3. [3] Ú. v. ES L 332, 31.12.1995, s. 1. Nariadenie zmenené a doplnené nariadením (ES) č. 1904/96 (Ú. v. ES L 251, 3.10.1996, s. 5). [4] Ú. v. ES L 380, 31.12.1990, s. 27. --------------------------------------------------
Úradný vestník L 319 , 21/11/1997 S. 0008 - 0009



Nariadenie Komisie (ES) č. 2301/97 z 20. novembra 1997 o zápise niektorých označení v "Registri osvedčení osobitného charakteru", ktorý ustanovuje nariadenie Rady (EHS) č. 2082/92 o osvedčeniach osobitného charakteru pre poľnohospodárske výrobky a potraviny (Text s platnosťou pre Európsky hospodársky priestor) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2082/92 zo 14. júla 1992 o osvedčeniach špecifického charakteru pre poľnohospodárske výrobky a potraviny [1] a najmä na jeho článok 9 (1), keďže podľa článku 7 nariadenia (EHS) č. 2082/92 členské štáty predložili Komisii žiadosti o registráciu niektorých označení v Registri osvedčení osobitného charakteru; keďže takto registrované označenia môžu používať označenie "zaručená tradičná špecialita", ktoré je pre ne vyhradené; keďže ako dôsledok zverejnenia príslušných označení v Úradnom vestníku Európskych spoločenstiev [2] neprišli nijaké vyhlásenia o námietkach v zmysle článku 9 nariadenia; keďže v dôsledku toho možno tieto označenia zapísať do "Registra osvedčení osobitného charakteru" a takto sa môžu stať chránenými v celom spoločenstve ako zaručené tradičné špeciality, PRIJALA TOTO NARIADENIE: Článok 1 Označenia, uvedené v prílohe tohto nariadenia, sa týmto zaznamenávajú do "Registra osvedčení osobitného charakteru", ustanoveného v článku 9 (1) nariadenia (EHS) č. 2082/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. novembra 1997 Za Komisiu Franz Fischler člen Komisie [1] Ú. v. ES L 208, 24.7.1992, s. 9. [2] Ú. v. ES C 21, 21.1.1997, s. 5. -------------------------------------------------- PRÍLOHA - Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek (článok 13 (1) nariadenia (EHS) č. 2082/92) [1], - Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek (článok 13 (1) nariadenia (EHS) č. 2082/92) [2], - Faro (článok 13 (1) nariadenia (EHS) č. 2082/92) [3]. [1] Hlavné aspekty termínov a podmienok sú zverejnené v Úradnom vestníku Európskych spoločenstiev, C 21 zo dňa 21.1.1997, strana 5 až 16. [2] Hlavné aspekty termínov a podmienok sú zverejnené v Úradnom vestníku Európskych spoločenstiev, C 21 zo dňa 21.1.1997, strana 5 až 16. [3] Hlavné aspekty termínov a podmienok sú zverejnené v Úradnom vestníku Európskych spoločenstiev, C 21 zo dňa 21.1.1997, strana 5 až 16. --------------------------------------------------
Official Journal L 287 , 21/10/1997 P. 0014 - 0014



Nariadenie Komisie (ES) č. 2052/97 z 20. októbra 1997, ktorým sa mení a dopĺňa Nariadenie (ES) č. 1501/95 ustanovujúce určité podrobné pravidlá pre uplatňovanie nariadenia Rady (EHS) č. 1766/92 o poskytovaní vývozných náhrad za obilie a o opatreniach, ktoré sa majú prijať v prípade narušenia trhu s obilninami KOMISIA EURÓPSKYCH SPOLOčENSTIEV: so zreteľom na Zmluvu o založení Európskeho spoločenstva, so zreteľom na Nariadenie Rady (EHS) č. 1766/92 z 30. júna 1992 o spoločnej organizácii trhu s obilím1, naposledy zmenené a doplnené nariadením Komisie (ES) č. 923/962, a najmä jeho článok 16, keďže nariadenie Komisie (ES) č. 1501/953, naposledy zmenené a doplnené nariadením (ES) č. 1259/974, stanovuje niektoré opatrenia, ktoré môžu byť prijaté podľa článku 16 nariadenia (EHS) č. 1766/92; keďže na objasnenie niektorých otázok týkajúcich sa zodpovednosti a postupu by sa mal text článku 17 nariadenia (ES) č. 1501/95 preformulovať; keďže Riadiaci výbor pre obilniny nedoručil svoje stanovisko v stanovenej lehote, ktorú určil jeho predseda, PRIJALA TOTO NARIADENIE: Článok 1 Článok 17 nariadenia Komisie (ES) č. 1501/95 sa nahrádza takto: " Článok 17 Opatrenia uvedené v článku 15 sa prijmú v súlade s postupom stanoveným v článku 23 nariadenia (EHS) č. 1766/92. Avšak v súrnych prípadoch môže opatrenia prijať Komisia." Článok 2 Toto nariadenie nadobudne platnosť na tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. októbra 1997 Za Komisiu Franz FISCHLER člen Komisie 1 Ú. v. ES L 181, 1.7.1992, s. 21. 2 Ú. v. ES L 126, 24.5.1996, s. 37. 3 Ú. v. ES L 147, 30.6.1995, s. 7. 4 Ú. v. ES L 174, 2.7.1997, s. 10.